ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัส นร02680001398

ขอให้แก้ไขเสียงดังรบกวนจากการเปิดเพลงของสถานบันเทิง บริเวณร้านน้องใหม่พลาซ่า (ไม่ทราบเลขที่ตั้ง) ถนนจรัญสนิทวงศ์ เขตบางกอกใหญ่ กรุงเทพมหานคร จุดสังเกตร้านดังกล่าวตั้งอยู่ติดถนนใหญ่ (ถนนจรัญสนิทวงศ์) และตั้งอยู่ใกล้กับซอยจรัญสนิทวงศ์ 3 (ตั้งอยู่ฝั่งเดียวกันกับซอยฯ) (ไม่ทราบรายละเอียดชื่อเจ้าของร้าน) เนื่องจากผู้ร้องแจ้งว่าร้านดังกล่าวจะเปิดให้บริการตั้งแต่เวลา 21.00 น. และจะเปิดให้บริการไปจนเวลา 06.00 น. ของวันถัดไป เป็นประจำทุกวัน ทำให้มีเสียงดังรบกวนไปทั่วบริเวณไม่สามารถนอนหลับพักผ่อนได้ อีกทั้งทำให้การจราจรติดขัดในช่วงเวลาเช้า ส่งผลให้ได้รับความเดือดร้อนเป็นอย่างมาก ประสบปัญหามาเป็นระยะเวลาประมาณ 1 ปีกว่าแล้ว จึงประสงค์ให้หน่วยงานที่เกี่ยวข้องแก้ไขปัญหาเสียงดังรบกวนและตรวจสอบมีการลักลอบเล่นการพนัน ประเภท ไฮโล  บริเวณดังกล่าว เพื่อบรรเทาความเดือดร้อนของผู้ร้องและประชาชนในพื้นที่ต่อไป และบริเวณดังกล่าวอยู่ในความรับผิดชอบของสถานีตำรวจนครบาลท่าพระ

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata